CELEX: 32011D0253
Language: et
Date: 2011-04-26 00:00:00
Title: 2011/253/EL: Komisjoni rakendusotsus, 26. aprill 2011 , millega tunnistatakse põhimõtteliselt täielikuks toimik, mis on esitatud üksikasjalikuks läbivaatuseks seoses metobromurooni, S-abstsiishappe, Bacillus amyloliquefaciens subsp. plantarum D747, Bacillus pumilus QST 2808 ja Streptomyces lydicus WYEC 108 võimaliku kandmisega nõukogu direktiivi 91/414/EMÜ I lisasse (teatavaks tehtud numbri K(2011) 2675 all)  EMPs kohaldatav tekst

27.4.2011   
            
            
               ET
            
            
               Euroopa Liidu Teataja
            
            
               L 106/13
            
         KOMISJONI RAKENDUSOTSUS,
   26. aprill 2011,
   millega tunnistatakse põhimõtteliselt täielikuks toimik, mis on esitatud üksikasjalikuks läbivaatuseks seoses metobromurooni, S-abstsiishappe, Bacillus amyloliquefaciens subsp. plantarum D747, Bacillus pumilus QST 2808 ja Streptomyces lydicus WYEC 108 võimaliku kandmisega nõukogu direktiivi 91/414/EMÜ I lisasse
   (teatavaks tehtud numbri K(2011) 2675 all)
   (EMPs kohaldatav tekst)
   (2011/253/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 3,
   ning arvestades järgmist:
   
               (1)
            
            
               Direktiiviga 91/414/EMÜ on ette nähtud Euroopa Liidus taimekaitsevahendites kasutamiseks lubatud toimeainete loetelu täiendamine.
            
         
               (2)
            
            
               Belchim crop protection NV/SA esitas 15. detsembril 2010 Prantsusmaa ametiasutustele toimiku toimeaine metobromurooni kohta koos taotlusega lisada kõnealune toimeaine direktiivi 91/414/EMÜ I lisasse.
            
         
               (3)
            
            
               Valent BioScience Corporation esitas 9. detsembril 2010 Madalmaade ametiasutustele toimiku toimeaine S-abstsiishappe kohta koos taotlusega lisada kõnealune toimeaine direktiivi 91/414/EMÜ I lisasse.
            
         
               (4)
            
            
               Mitsui AgriScience International SA/NV esitas 21. oktoobril 2010 Saksamaa ametiasutustele toimiku toimeaine Bacillus amyloloquefaciens subsp. Plantarum’i tüve D747 kohta koos taotlusega lisada kõnealune toimeaine direktiivi 91/414/EMÜ I lisasse.
            
         
               (5)
            
            
               AgraQuest Inc esitas 3. detsembril 2010 Madalmaade ametiasutustele toimiku toimeaine Bacillus pumilus’e tüve QST 2808 kohta koos taotlusega lisada kõnealune toimeaine direktiivi 91/414/EMÜ I lisasse.
            
         
               (6)
            
            
               FuturEco BioScience SL esitas 6. augustil 2010 Madalmaade ametiasutustele toimiku toimeaine Streptomyces lydicus’e tüve WYEC 108 kohta koos taotlusega lisada kõnealune toimeaine direktiivi 91/414/EMÜ I lisasse.
            
         
               (7)
            
            
               Prantsusmaa, Madalmaade ja Saksamaa ametiasutused on komisjonile teatanud, et esialgse läbivaatuse põhjal vastavad asjaomaste toimeainete kohta esitatud toimikud direktiivi 91/414/EMÜ II lisas sätestatud andme- ja teabealastele nõuetele. Samuti näib, et esitatud toimikud vastavad direktiivi 91/414/EMÜ III lisas sätestatud andme- ja teabealastele nõuetele ühe asjaomaseid toimeaineid sisaldava taimekaitsevahendi puhul. Taotlejad on seejärel vastavalt direktiivi 91/414/EMÜ artikli 6 lõikele 2 edastanud asjaomased toimikud komisjonile ja teistele liikmesriikidele, samuti toiduahela ja loomatervishoiu alalisele komiteele.
            
         
               (8)
            
            
               Käesoleva otsusega tuleks Euroopa Liidu tasandil ametlikult kinnitada, et kõnealuseid toimikuid peetakse põhimõtteliselt vastavaks direktiivi 91/414/EMÜ II lisas sätestatud andme- ja teabealastele nõuetele ja vähemalt üht asjaomast toimeainet sisaldava taimekaitsevahendi puhul selle direktiivi III lisas sätestatud andme- ja teabealastele nõuetele.
            
         
               (9)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisas nimetatud toimeaineid käsitlevad toimikud, mis on komisjonile ja liikmesriikidele esitatud kõnealuste ainete kandmiseks direktiivi 91/414/EMÜ I lisasse, vastavad põhimõtteliselt selle direktiivi II lisas sätestatud andme- ja teabealastele nõuetele.
   Samuti vastavad kõnealused toimikud direktiivi 91/414/EMÜ III lisas sätestatud andme- ja teabealastele nõuetele ühe asjaomast toimeainet sisaldava taimekaitsevahendi puhul, võttes arvesse kavandatud kasutusviisi.
   Artikkel 2
   Referentliikmesriigid jätkavad artiklis 1 osutatud toimikute üksikasjalikku läbivaatamist ning esitavad selle läbivaatuse tulemused ning soovitused artiklis 1 osutatud toimeainete direktiivi 91/414/EMÜ I lisasse kandmise või kandmata jätmise kohta, samuti sellega seotud tingimused komisjonile niipea kui võimalik ja hiljemalt 30. aprilliks 2012.
   Artikkel 3
   Käesolev otsus on adresseeritud liikmesriikidele.
   
      Brüssel, 26. aprill 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 230, 19.8.1991, lk 1.
   
      LISA
      
         KÄESOLEVAS OTSUSES KÄSITLETUD TOIMEAINED
      
      
                  Üldnimetus, CIPACi identifitseerimisnumber
               
               
                  Taotleja
               
               
                  Kohaldamise tähtaeg
               
               
                  Referentliikmesriik
               
            
                  Metobromuroon
                  CIPACi nr: 168
               
               
                  Belchim crop protection NV/SA
               
               
                  15. detsember 2010
               
               
                  FR
               
            
                  S-abstsiishape
                  CIPACi nr: ei ole veel omistatud
               
               
                  Valent BioScience Corporation
               
               
                  9. detsember 2010
               
               
                  NL
               
            
                  
                     Bacillus amyloliquefaciens subsp. Plantarum’i tüvi D747
                  CIPACi nr: ei kohaldata
               
               
                  Mitsui AgriScience International SA/NV
               
               
                  21. oktoober 2010
               
               
                  DE
               
            
                  
                     Bacillus pumilus’e tüvi QST 2808
                  CIPACi nr: ei kohaldata
               
               
                  AgraQuest Inc
               
               
                  3. detsember 2010
               
               
                  NL
               
            
                  
                     Streptomyces lydicus’e tüvi WYEC 108
                  CIPACi nr: ei kohaldata
               
               
                  FuturEco BioScience SL
               
               
                  6. august 2010
               
               
                  NL